Halfords

Cwmni darnau a gwelliannau ceir a beiciau yng Nghymru, Lloegr a Gogledd Iwerddon yw Halfords Group plc. Mae hefyd siopau yn y Weriniaeth Tsiec a Gwlad Pwyl ond bydd rheiny yn cael eu cau. Mae cwmni arall yn rhedeg siopau dan yr enw Halfords yn yr Iseldiroedd a Gwlad Belg. Rhestrir Halfords ar Gyfnewidfa Stoc Llundain ac mae'n ran o'r FTSE 250 Index. Defnyddir y brand 'Bikehut' ar gyfer adran beiciau'r busnes.

Hanes
bawd|chwith|200px|Halfords yn Kirkstall, Leeds.
Sefydlwyd y cwmni gan Frederick Rushbrooke yn Birmingham ym 1892 fel cyfanwerthwyr nwyddau haearn. Ym 1902 symudodd Rushbrooke i siop yn Halford Street, Leicester, enwyd y cwmni ar ôl y stryd hwn, a dechreuont werthu nwyddau seiclo.

Agorwyd y 200fed siop ym 1931, a prynnwd y Birmingham Bicycle Company ym 1945. Ym 1968, agorwyd y 300fed siop.

Daeth y cwmni'n ran o Burmah Oil ym 1969, yn dilyn brwydr trosfeddiant rhwng Burmah Oil a Smiths Industries. Yn ystod y cyfnod hwn, roedd Denis Thatcher yn un o gyfarwyddwyr an-weithredol Halfords, sef gŵr Margaret Thatcher, a ddaeth yn Brif Weinidog y Deyrnas Unedig yn ddiweddarach.

Prynwyd y cwmni gan y Ward White Group ym 1983 ac yn ddiweddarach, gan y Boots Group ym 1991. Cymerwyd ef drosodd gan CVC Capital Partners yn 2002 ac yn 2004 lansiwyd y cwmni ar Gyfnewidfa Stoc Llundain. Ar 11 Gorffennaf 2005 aeth Halfords i Gytundeb Cydweithrediad gyda Autobacs Seven Co., sef cwmni ategolion ceir Siapaneaidd sydd â siopau yn fyd eang, ac yn fwyaf adnabyddus mewn gwledydd lle nad oedd siop Autobacs, fel noddwr y Super GT a'r D1 Grand Prix. Ar 13 Rhagfyr 2005, caffaelodd Autobacs 5% (11,400,000 cyfran) o'r cwmni, gwerth tua ¥7.5 biliwn.

Ar 18 Chwefror 2010, datganodd y cwmni eu bod wedi cytuno i brynu cadwyn MOT Nationwide Autocentre gan Phoenix. Eu bwriad yw i ail-frandio'r canghennau dan enw Halfords ac agor 200 ychwanegol, gan greu tua 1,000 o swyddi newydd. Ar 24 Mai 2010, agorwyd y pedwar Halfords Autocentres cyntaf yn Derby, ac un arall ger eu pencadlys yn Solihull.

Noddi
Arferai Halfords noddi tîm rasio ceir Team Dynamics BTCC, Team Halfords oedd enw'r tîm pryd hynny. Enillodd y tîm bencampwriaeth gyrwyr BTCC yn 2005 a 2006 gyda Matt Neal. Bu Halfords hefyd yn noddi'r rhaglennu gyrru ar sianel deledu Dave am gyfnod.

Yn 2008 a 2009, noddodd Halfords dîm seiclo proffesiynol ar gyfer dynion a merched, sef Team Halfords Bikehut, a arweiniwyd gan y Gymraes Nicole Cooke. Maent hefyd yn noddi'r gyfres o rasys seiclo cylchffordd, Halfords Tour Series, ers 2010.

Cyfeiriadau

Dolenni allanol

 Official Halfords
 Halfords Property 
 Halfords Gogledd Iwerddon
 Team Halfords Bikehut Cycle Team 
 Halfords Autocentres

Categori:Cwmnïau Lloegr
Categori:Cwmnïau a sefydlwyd ym 1892